เรื่องร้องเรียน (ไม่ระบุ) วันที่ 2022-08-25 01:20:12 — แขวงหนองบอน เขตประเวศ กรุงเทพมหานคร
ขอให้แก้ไขระบบการชำระเงินค่าเก็บและขนขยะมูลฝอย (ทุก 6 เดือน) จากการให้เจ้าหน้าที่มาเก็บตามบ้านเป็นเงินสดในเวลาทำการซึ่งเจ้าบ้านมักไม่อยู่บ้าน เมื่อจนท.เอาใบเรียกเก็บเสียบที่รั้วบ้าน เจ้าบ้านก็ต้องขับรถเอาเงิน 120 บาทไปจ่ายที่สนง.เขตซึ่งหาที่จอดรถยากมาก และก็ยังต้องจ่ายด้วยเงินสด แม้ว่าปีนี้ได้เห็นการออกใบเสร็จโดยใช้เครื่องที่เป็น mobile เหมือนที่พนง.ไฟฟ้าและประปามาจดมีเตอร์ แต่จนท.รับเงินก็ยังต้องใช้เวลานานเพื่อบันทึกแบบ manual ก่อนออกใบเสร็จ
จึงอยากให้กทม. ปรับการทำงานให้ทันเทคโนโลยี่ ให้ประชาชนได้รับความสะดวกแม้แต่การจ่ายเงินค่าบริการ ค่าธรรมเนียม และเงินภาษีต่างๆ โดยการใช้ QR การโอนเงินทาง e-banking เป็นต้น